|  |  |
| --- | --- |
| Miljøgodkendelse  KH Miljø Aps |  |

|  |
| --- |
|  |
| 2016 |
| vordingborg.dk |

|  |
| --- |
| **Vordingborg Kommune**  Østergårdstræde 1A  4772 Langebæk |

KH Miljø ApS

Udgivet af Vordingborg Kommune 2017

Udarbejdet af: Dorrit Ekström

**INDHOLDSFORTEGNELSE**

[1. Virksomhedens stamdata 5](#_Toc473889863)

[2. Indledning 6](#_Toc473889864)

[3. Om virksomheden og ansøgningen 7](#_Toc473889865)

[4. Afgørelse/vilkår 7](#_Toc473889866)

[4.1 Almene vilkår 8](#_Toc473889867)

[4.2 Indretning og drift 8](#_Toc473889868)

[4.3 Luftforurening 9](#_Toc473889869)

[4.4 Ekstern støj, vibrationer og lavfrekvent støj 10](#_Toc473889870)

[4.5 Affald 12](#_Toc473889871)

[4.6 Beskyttelse af jord, grundvand og overfladevand 15](#_Toc473889872)

[4.7 Egenkontrol 15](#_Toc473889873)

[4.8 Driftsjournal 16](#_Toc473889874)

[4.9 Driftsforstyrrelser og uheld 16](#_Toc473889875)

[4.10 Lukkevilkår 17](#_Toc473889876)

[5. Øvrige oplysninger 17](#_Toc473889877)

[5.1 Miljøskader 17](#_Toc473889878)

[5.2 Beredskabslov og arbejdsmiljølovgivning 17](#_Toc473889879)

[5.3 Affaldsregulativ 17](#_Toc473889880)

[5.4 Virksomhedens bemærkninger til udkastet 17](#_Toc473889881)

[5.5 VVM screening 17](#_Toc473889882)

[5.6 Forhold til landzonebestemmelser 17](#_Toc473889883)

[6. Indretning og drift: 18](#_Toc473889884)

[6.1 Beliggenhed, herunder planforhold 18](#_Toc473889885)

[6.2 Kort beskrivelse af virksomhedens indretning og drift 18](#_Toc473889886)

[6.3 Beskrivelser af luft og lugt, ventilationsanlæg, afkast, emissioner mv 20](#_Toc473889887)

[6.4 Spildevand 21](#_Toc473889888)

[6.5 Støj og vibrationer, støjende aktiviteter, maskiner mv. og til- og frakørsel 21](#_Toc473889889)

[6.6 Affald 21](#_Toc473889890)

[6.7 Jord og grundvand, befæstede arealer, anden grundvandsbeskyttelse 22](#_Toc473889891)

[7. Miljøteknisk vurdering 22](#_Toc473889892)

[7.1 Begrundelse for vilkår 22](#_Toc473889893)

[7.2 Bedste tilgængelige teknik 26](#_Toc473889894)

[7.3 Risiko 27](#_Toc473889895)

[8. Klagevejledning 27](#_Toc473889896)

[9. Lovgivning 28](#_Toc473889897)

[10. Underretning af afgørelsen 28](#_Toc473889898)

[11. Bilagsliste 29](#_Toc473889899)

# Virksomhedens stamdata

|  |  |
| --- | --- |
| Virksomhedens navn og hovedadresse | KH Miljø ApS  Tinghedevej 9, Lyne  6893 Hemmet  Mail: Maria@ssis.dk  Tlf. 41 99 09 44  Tlf. 40715199 |
| Virksomhedens godkendelsesadresse | Næstvedvej 400  4750 Lundby |
| Matrikel nummer | 16a, Køng By, Køng |
| CVR nummer | 38183346 |
| CVR-P nummer |  |
| Grundejer | Søren H. Madsen  Togårdsvej 17  4750 Lundby  Tlf. 55 38 23 11  Mobil: 20 64 99 64 |
| Ansøger | Dansk Miljørådgivning A/S  Jesper Arffmann  Karolinevej 17  4200 Slagelse Mobil tlf. 29 40 61 35 CVR-nr. 14 24 91 41 |
| Virksomhedens leder | Maria Soleen |
| Virksomhedens kontaktperson | Maria Soleen  Tlf. 41 99 09 44  Mail: maria@ssis.dk |
| Listepunkter hovedaktivitet K 206 | K 206  Anlæg, der nyttiggør ikke-farligt affald, bortset fra anlæg under listepunkt 5.3 i [bilag 1](http://teknik.lovportaler.dk/ShowDoc.aspx?activesolution=http%3a%2f%2fwww.kommunekoncept.dk&q=godkendelse+af+listevirksomheder&docId=bek20160514-full#b1), autoophugning, skibsophugning, biogasfremstilling, kompostering og forbrænding. |
| Listepunkt biaktiviteter K 201 | K 201  Anlæg, der nyttiggør farligt affald, hvor virksomhedens aktiviteter ikke er omfattet af listepunkt 5.1 eller 5.2 c i [bilag 1](http://teknik.lovportaler.dk/ShowDoc.aspx?activesolution=http%3a%2f%2fwww.kommunekoncept.dk&q=godkendelse+af+listevirksomheder&docId=bek20160514-full#b1). |
| Listepunkt biaktiviteter A 203 | A 203  Anlæg, der foretager støvfrembringende overfladebehandling, herunder slibning, sandblæsning og pulverlakering, af emner af jern, stål eller andre metaller, når den samlede udsugningskapacitet overstiger 10.000 normal m3 pr. time, bortset fra anlæg placeret på virksomheder omfattet af [§ 1](http://teknik.lovportaler.dk/ShowDoc.aspx?hashparam=p1&schultzlink=bek20151734#p1) i bekendtgørelse om virksomheder, der forarbejder emner af jern, stål eller andre metaller. |
| Listepunkt biaktiviteter K 212 | K 212  Anlæg for midlertidig oplagring af ikke-farligt affald eller affald af elektrisk og elektronisk udstyr forud for nyttiggørelse eller bortskaffelse med en kapacitet for tilførsel af affald på 30 tons om dagen eller med mere end 4 containere med et samlet volumen på mindst 30 m3, bortset fra anlæg omfattet af listepunkt 5.5 i [bilag 1](http://teknik.lovportaler.dk/ShowDoc.aspx?hashparam=b1&schultzlink=bek20161517#b1) til bekendtgørelse om godkendelse af listevirksomhed eller listepunkt K 211 i bilag 2 til bekendtgørelse om godkendelse af listevirksomhed.  Rekonditionering, herunder omlastning, omemballering eller sortering af ikke-farligt affald eller affald af elektrisk og elektronisk udstyr forud for nyttiggørelse eller bortskaffelse med en kapacitet for tilførsel af affald på 30 tons om dagen eller med mere end 4 containere med et samlet volumen på mindst 30 m3, bortset fra anlæg omfattet af listepunkt 5.1 d i [bilag 1](http://teknik.lovportaler.dk/ShowDoc.aspx?hashparam=b1&schultzlink=bek20161517#b1) til bekendtgørelse om godkendelse af listevirksomhed eller listepunkt K 211 i [bilag 2](http://teknik.lovportaler.dk/ShowDoc.aspx?hashparam=b2&schultzlink=bek20161517#b2) til bekendtgørelse om godkendelse af listevirksomhed. |
| Godkendelses- og tilsynsmyndighed | Vordingborg Kommune |

# Indledning

KH Miljø ApS foretager afrensning af bygninger og nedrivningsopgaver på Sjælland.

KH Miljø ApS har overtaget aktiviteterne og ansøgning om miljøgodkendelse efter Sydsjællands Industrisandblæsning, der ikke nåede at få miljøgodkendelse af virksomheden på adressen.

Virksomheden har fundet behov for, at kunne hjemtage visse emner til behandling og afrensning af miljøproblematiske stoffer i sandblæsningskabine. Virksomheden vil desuden modtage og oparbejde materialer, som ikke er kategoriseret som farligt eller problematisk affald, til genanvendelse. Aktiviteterne vil primært være afrensning af mursten, sandblæsning af emner især metal og træ og omlastning af bygningsaffald. De ønsker at etablere sig på Næstvedvej 400, 4750 Lundby i tidligere driftsbygninger fra et landbrug.

Virksomheden skal miljøgodkendes efter Miljøministeriets bekendtgørelse af Lov om miljøbeskyttelse nr. 1189 af 27. september 2016 kapitel 5, § 33 med hovedaktivitet under godkendelsesbekendtgørelsens punkt K 206 med underpunkt K 201, K 212 og A 203. Der er standardvilkår til listepunkt K 206, K 212 og A 203. Godkendelsen vil derfor blive givet med standardvilkår suppleret med individuelle vilkår til resterende aktiviteter.

Miljøgodkendelsen omhandler støj, luftforurening, spildevand og affald fra virksomheden, ligesom den skal sikre mod jordforurening.

Med hensyn til VVM-screening er virksomheden blevet screenet og det er blevet konkluderet, at der ikke skal foretages en VVM-redegørelse over virksomhedens aktiviteter.

Vordingborg Kommunes miljøtekniske beskrivelse og vurdering af virksomhedens miljøforhold er baseret på følgende:

* + Ansøgning om miljøgodkendelse af virksomheden af 22. december 2015.
  + Ny ansøgning om miljøgodkendelse af 11. juli 2016.
  + Supplerende oplysninger til ansøgningen af 29. november 2016.
  + Oplysninger fra møde med virksomheden den 21. december 2016.
  + Supplerende oplysninger om udendørs arealer af 13. januar 2017.
  + Procedure for afrensning af 31. januar 2017.
  + Kommentarer til udkast til godkendelse af 7. og 20. februar 2017.

Det foreliggende materiale, der ligger til grund for godkendelsen, opfylder godkendelsesbekendtgørelsens krav til virksomhedens oplysninger ved ansøgning om miljøgodkendelse.

# Om virksomheden og ansøgningen

KH Miljø ApS foretager afrensning af bygninger og nedrivningsopgaver på Sjælland. Virksomheden har fundet behov for at kunne hjemtage visse emner til behandling og afrensning af miljøproblematiske stoffer i sandblæsningskabine. Virksomheden vil desuden modtage og oparbejde materialer, som ikke er kategoriseret som farligt eller problematisk affald, til genanvendelse. De ønsker at etablere sig på Næstvedvej 400, 4750 Lundby.

Virksomheden søger om:

* Primært at oparbejde mursten til genbrug gennem afraspning af mørtel mm., således at murstenene efter sortering i farve og typer igen kan anvendes som mursten i byggeri, ligesom der vil blive modtaget tagsten til sortering og videresalg.
* At modtage f.eks. vinduer med blymaling eller PCB-holdig maling med henblik på enten bortskaffelse som ikke-farligt affald eller til genanvendelse af emnet i bevaringsværdige bygninger.
* At modtage andre former for emner til sandblæsning fra virksomheder, der har behov for afrensning af emner af især metal.
* At hjemtage andre typer affald til omlastning, så bortskaffelse kan ske som hele lastvognslæs. Dette affald vil ofte skulle sorteres efter modtagelse.

Virksomheden har søgt om, miljøgodkendelse til drift i overflødiggjorte landbrugsbygninger på et nedlagt landbrug. Der søges om et begrænset udendørs oplag af containere og materialer på landbrugets gårdsplads. Jf. vedlagte kortmateriale. Herved kræver etableringen af virksomheden ikke en landzonetilladelse efter planloven.

# Afgørelse/vilkår

På grundlag af oplysningerne i ansøgningen om miljøgodkendelse og indhentede supplerende oplysninger, miljøgodkender Vordingborg Kommune hermed produktionen med sortering og afrensning ved sandblæsning mv. af brugte byggematerialer til genbrug eller bortskaffelse.

Miljøgodkendelsen meddeles i henhold til § 33, stk. 1, i bekendtgørelse nr. 1189 af 27. september 2016 af Lov om miljøbeskyttelse (Miljøbeskyttelsesloven). Godkendelsen gives med hjemmel i Miljøbeskyttelseslovens § 40.

Virksomhedens miljøgodkendelse vil være retsbeskyttet i 8 år. Vordingborg Kommune kan revidere vilkårene inden den 8-årige retsbeskyttelsesperiode udløber, hvis det sker for at forbedre virksomhedens kontrol med egen forurening, for at opnå et mere hensigtsmæssigt tilsyn, jf. Miljøbeskyttelseslovens § 72, eller hvis forudsætningerne for godkendelsen ændres væsentligt, jf. Miljøbeskyttelseslovens § 41 a.

**VILKÅR**

Standardvilkår er mærket med parentes med listenummer og vilkårsnummer efter vilkåret.

Øvrige vilkår er individuelle vilkår som supplement til standardvilkårene.

## Almene vilkår

Hvor der i vilkårene anvendes betegnelsen "befæstet areal" menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen "tæt belægning" menes en fast belægning, der i løbet af

påvirkningstiden er uigennemtrængelig for de forurenende stoffer, der håndteres på arealet.

(K 206, standardvilkår 2).

Hvor der i vilkårene anvendes betegnelsen ”lukket container”, menes en container med tæt bund og sider, samt lukket for regn enten ved fast låg eller presenning.

Der må være aktiviteter på virksomheden på hverdage mandag til fredag i tidsrummet kl. 07.00-18.00. Til- og frakørsel af materialer og affald skal som hovedregel ske i samme tidsrum. Hvis der i perioder bliver behov for arbejde ud over kl. 07.00-18.00 på hverdage, skal dette forud anmeldes til tilsynsmyndigheden, Vordingborg Kommune.

## Indretning og drift

Ved tør fristråleblæsning skal døre, vinduer og porte til blæserensningskabinen være lukkede. (A 203, standardvilkår 3).

Døre og porte fra blæserensningskabinen til det fri skal være tætsluttende. Forholdet mellem udsuget luft og indblæst erstatningsluft skal tilpasses således, at der kan opretholdes et konstant undertryk i kabinen under drift. (A 203, standardvilkår 4).

Afrensede emner skal være rengjorte for brugt blæserensningsmateriale, før emnerne køres eller transporteres ud af blæserensningskabinen. (A 203, standardvilkår 5).

Emnerne må ikke køres ud af blæserensningskabine, før støvet fra blæserensning og rengøring har lagt sig. (A 203, standardvilkår 6).

Brugt blæsemiddel, der er aflejret på gulvet i blæserensningskabinen, skal fjernes mindst én gang dagligt. Alternativt skal blæserensningskabinen være indrettet således, at brugt blæsemiddel ikke aflejres på gulvet, men f.eks. opsamles i silo under gulvet. (A 203, standardvilkår 7).

Rengøring af blæserensningskabine (-hallen) skal ske med lukkede porte, døre og vinduer. (A 203, standardvilkår 8).

Arealer foran blæserensningskabinen (-hallen) skal regelmæssigt rengøres. Med regelmæssigt menes efter behov, dog mindst en gang om ugen. (A 203, standardvilkår 9).

I afkast, hvor der er fastsat en emissionsgrænse, skal der være etableret målesteder med indretning og placering som anført i MEL-22 Kvalitet i Emissionsmålinger (Miljøstyrelsens anbefalede metoder, der findes på hjemmesiden for Miljøstyrelsens Referencelaboratorium for måling af emissioner til luften: [www.ref-lab.dk](http://www.ref-lab.dk)). Målesteder skal være placeret, sådan at det sikres, at de fastsatte emissionsgrænseværdier kan dokumenteres overholdt. (A 203, standardvilkår 10).

Virksomheden må have et udendørs oplag på ca. 300 m2 til afrensede mursten midt på pladsen, nord for den sydligste hal og en ca. 200 m2 containerplads til maks. 10 containere i gården umiddelbart op til og vest for den store, hal som angivet på bilag 1. Virksomheden må ikke have yderligere udendørs oplag.

## Luftforurening

Virksomheden må ikke give anledning til lugtgener uden for virksomhedens område, som efter tilsynsmyndighedens vurdering er væsentlige for omgivelserne. (K 206, standardvilkår 10).

Virksomheden skal ved tilrettelæggelse af driften, herunder ved vanding eller befugtning, sikre, at der ikke opstår støvgener uden for virksomhedens område. (K 206, standardvilkår 11).

Hvis der uden for virksomhedens område konstateres støvgener, der efter tilsynsmyndighedens vurdering er væsentlige, kan tilsynsmyndigheden forlange, at støvende oplag overdækkes eller befugtes, og at der etableres afskærmning eller befugtning af sorterings- og håndteringsaktiviteterne. (K 206, standardvilkår 12).

Emissionskoncentrationen af støv i afblæsningsluft fra sandblæsningskabine må ikke overskride 0,01 mg/Nm3.

Virksomhedens afkast skal være dimensionerede, så B-værdierne i tabel 1 er overholdt. (A 203, standardvilkår 12).

Tabel 1

|  |  |
| --- | --- |
| **Blæsemiddeltype** | **B-værdi mg/m3** |
| Kvartssand | 0,005 |
| Korund | 0,03 |
| Stålgrid, stålshot o. lign. | 0,08 |
| Kulslagge (aluminiumsilikat) | 0,06 |
| Kobberslagge | 0,02 |
| Glaskugler | 0,08 |

Virksomhedens afkast fra sandblæsningskabine skal opfylde kravene i vilkår 17, være opadrettet og mindst 1 meter over tagryg og være forsynet med jethætte.

Emissionskoncentrationen af støv i afblæsningsluft fra afkast fra rensning af mursten må ikke overskride 5 mg/Nm3.

Virksomhedens afkast fra udsugning fra rensning af mursten skal være opadrettet og være mindst 1 meter over tagryg og være forsynet med jethætte.

Tilsynsmyndigheden kan – dog højst 1 gang årligt – forlange, at virksomheden lader gennemføre målinger og beregninger til dokumentation for, at grænseværdier for støv jf. vilkår 15, 16 og 18 er overholdt. Dokumentationen kan tillige kræves hvis grænseværdierne i vilkårene er overskredet.

Prøvetagning og analyse skal ske efter de i nedenstående tabel nævnte metoder eller efter interna­tionale standarder af mindst samme analysepræcision og usikkerhedsniveau.

Prøvetagnings- og analysemetoder

|  |  |  |
| --- | --- | --- |
| **Navn** | **Parameter** | **Metodeblad nr. \*** |
| Bestemmelse af koncentrationen af totalt partikulært materiale i strømmende gas | Støv | MEL-02 |

\* Se hjemmesiden for Miljøstyrelsens Referencelaboratorium for måling af emissioner til luf­ten: [www.ref-lab.dk](http://www.ref-lab.dk)

Virksomheden skal jævnligt og mindst en gang om måneden efterse filtre og kulfilter for lækage og tilstopning, samt kontrollere renluftsiden af posefilteret. Der skal foretages et årligt grundigt serviceeftersyn på udsugningsanlæg og filtre. Fejl på anlæggene skal udbedres straks de opdages.

## Ekstern støj, vibrationer og lavfrekvent støj

Virksomhedens bidrag til støjbelastningen angivet som det ækvivalente, korrigerede støjniveau i dB(A) må uden for virksomhedens skel i intet punkt overstige de værdier, der er anført nedenfor i tabel 2:

*Tabel 2. Grænseværdier, Ekstern støj*

|  |  |  |
| --- | --- | --- |
| Dage | Tidspunkt | Område-  type 8 a) |
| Mandag - fredag | 07-18 | 55 dB(A) |
| Lørdag | 07-14 | 55 dB(A) |
| Lørdag | 14-18 | 45 dB(A) |
| Søn & helligdage | 07-18 | 45 dB(A) |
| Alle dage | 18-22 | 45 dB(A) |
| Alle dage | 22-07 | 40 dB(A) |
| Maksimalværdien af støjniveauet om natten må ikke overstige | | 55 dB(A) |

1. Områdetype8 omfatter:

* Nærmeste boliger i landzone, kommuneplanområde Å00 (”Åben land”)
* I dag-, aften- og nattimerne skal grænseværdierne overholdes indenfor henholdsvis de mest støjbelastede 8 timer, 1 time og ½ time.

Virksomhedens samlede bidrag til lavfrekvent støj eller infralyd indendørs i bygninger   
i enkeltboliger i det åbne land må ikke overstige de værdier, der er anført nedenfor i tabel 3:

*Tabel 3. Grænseværdier, Lavfrekvent støj og infralyd*

|  |  |  |  |
| --- | --- | --- | --- |
|  |  | Lavfrekvent støj  (A-vægtet niveau:  10 - 160 Hz) | Infralyd  (G-vægtet lydniveau) |
| Beboelsesrum, herunder i børneinstitutioner og lign. | aften / nat  (kl. 18 - 07) | 20 dB | 85 dB |
| dag  (kl. 07 - 18) | 25 dB | 85 dB |
| Kontorer, undervisningslokaler og andre lignende støjfølsomme rum | | 30 dB | 85 dB |
| Øvrige rum i virksomheder | | 35 dB | 90 dB |

Grænseværdierne for lavfrekvent støj og infralyd gælder for ækvivalentniveauet over et måle­tidsrum på 10 minutter, hvor støjen er kraftigst.

Virksomheden skal overholde de grænseværdier for vibrationer, der er anført nedenfor i tabel 4:

*Tabel 4. Grænseværdier, Vibrationer*

|  |  |
| --- | --- |
|  | KB-vægtede accelerationsniveau |
| Boliger i boligområder (hele døgnet), boliger i det åbne land,  børneinstitutioner og lignende, samt boliger i blandet bolig/ erhvervsområde i aften- og natperioden (kl. 18 - 07) | 75 dB |
| Boliger i blandet bolig/erhvervsområde i dagperioden (kl. 07-18) og kontorer, undervisningslokaler m.v. | 80 dB |
| Erhvervsbebyggelse | 85 dB |

Tilsynsmyndigheden kan, dog højst en gang årligt, kræve dokumenteret, at de i vilkår 23 angivne støjgrænser er overholdt, når virksomheden er i fuld, normal drift. Dokumentationen kan tillige kræves, hvis grænseværdierne i vilkår 23 er overskredet.

Denne dokumentation skal ske i form af resultater af beregninger udført efter den nor­diske beregningsmodel for ekstern støj fra virksomheder, jf. Miljøstyrelsens vejledning nr. 5/93. Andre beregningsmodeller kan eventuelt anvendes efter nærmere aftale med tilsynsmyndigheden.

Dokumentationen skal indeholde de oplysninger om forudsætningerne for bereg­ningerne, som er nødvendige for vurdering af rigtigheden af beregningsresultaterne. Specielt skal støjkilderne beskrives og deres kildestyrke angives.

Som alternativ til de nævnte beregninger kan dokumentationen ske ved måling af den støj virksomheden påfører omgivelserne. Målingerne skal i så fald udføres som be­skrevet i Miljøstyrelsens vejledninger nr. 5/1984 og nr. 6/1984.

Beregningerne/målingerne skal udføres af et laboratorium, som er akkrediteret af DANAK eller godkendt af Miljøstyrelsen til "Miljømålinger - ekstern støj", eller på anden måde på forhånd godkendt af Vordingborg Kommune.

Et eksemplar af rapporten med dokumentation af beregnings-/måleresultaterne, samt oplysninger om virksomhedens aktuelle driftsforhold under måleperioden, indsendes til Vordingborg Kommune senest 2 måneder efter udførelsen.

Tilsynsmyndigheden kan forlange måling/beregning af virksomhedens støjniveau for lavfrekvent støj, infralyd og vibrationer, dog højst en gang om året. Støjberegningen skal eftervise, at virksomheden overholder de gældende støjgrænser for virksomheden i ethvert punkt i de forskellige områder uden for virksomhedens skel, jf. vilkår 24 og 25.

Målingerne og beregningerne skal afspejle repræsentative driftsforhold (normaldrift). Alle målinger/beregninger skal udføres som beskrevet i Miljøstyrelsens orientering nr. 9/1997 om lavfrekvent støj, infralyd og vibrationer i eksternt miljø. Målemetoden er justeret i marts 2010: Målemetode LFstøj og udføres af akkrediterede laboratorier, cer­tificerede personer m.v.

Målingerne/beregningerne skal udføres og rapporteres som ”Miljømåling – ekstern støj” af en enhed, som er optaget på Miljøstyrelsens liste over godkendte laboratorier.

Rapport over målingerne/beregningerne skal indsendes til tilsynsmyndigheden senest 2 måneder efter, at disse er foretaget.

Grænseværdierne for lavfrekvent støj, infralyd og vibrationer anses for overholdt, hvis de målte værdier er mindre end eller lig med grænseværdien.

Såfremt målingerne/beregningerne viser, at støjvilkårene er overskredet, skal virksom­heden lade foretage afhjælpende foranstaltninger og efterfølgende gennemføre nye målinger/beregninger til dokumentation af, at støjgrænserne er overholdt. Tidsper­spektivet hertil aftales med tilsynsmyndigheden.

## Affald

Virksomheden må kun modtage og opbevare nedenstående affaldsfraktioner. (K 206, standardvilkår 4):

|  |  |  |
| --- | --- | --- |
| Affaldskode  EAK-Kode | Affaldsbeskrivelse | Max oplag  tons |
| 17 01 01  17 01 02  17 01 03  17 02 01 | Beton,  Mursten  Tegl  Træ  rent til behandling | 4.000 |
| **17 01 06**  **17 02 04**  **17 04 09** | Beton, mursten tegl  Træ  Metal  farligt affald | 500 |
| 17 04 01  17 04 02  17 04 03  17 04 04  17 04 05  17 04 06  17 04 07 | Kobber, bronze, messing  Alluminium  Bly  Zink  Jern og stål  Tin  Blandet metal  Metaller til behandling | 200 |
| 17 04 01  17 04 02  17 04 03  17 04 04  17 04 05  17 04 06  17 04 07 | Kobber, bronze, messing  Alluminium  Bly  Zink  Jern og stål  Tin  Blandet metal  Metaller fra nedrivning | 200 |
| 17 01 01  17 01 02  17 01 03  17 02 01  17 04 01  17 04 02  17 04 03  17 04 04  17 04 05  17 04 06  17 04 07 | Beton,  Mursten  Tegl  Træ  Kobber, bronze, messing  Alluminium  Bly  Zink  Jern og stål  Tin  Blandet metal  Moderat forurenet (ikke farligt) | 100 |
| 17 08 02 | Gipsbaserede byggematerialer, bortset fra affald henhørende under **17 08 01** | 100 |

Affaldet skal kontrolleres ved modtagelsen og hurtigst muligt placeres i de dertil beregnede områder eller containere på virksomheden. (K 206, standardvilkår 5).

Affald der modtages på virksomheden skal mærkes med et løbenummer eller adresseidentifikation, som skal følge affaldet gennem virksomheden fra modtagekontrollen til affaldet er oparbejdet.

Affald på virksomheden skal mærkes. Alle lagerafsnit, containere mv. skal være mærket med affaldstype og hvilke koncentrationer af stoffer, der må være i affaldet mv., herunder om affaldet er farligt affald. Affaldet skal således foruden affaldskode være mærket efter forureningsgrad.

Bygge- og anlægsaffald, der indeholder asbest, skal afvises, og dette affald må ikke behandles på området. (K 206, standardvilkår 6).

Bygningsaffald med cementbundne asbestfibre skal håndteres forsigtigt, så det ikke beskadiges og kan afgive asbeststøv. Såfremt der alligevel under håndteringen sker beskadigelser, skal affaldet straks placeres i en lukket container og befugtes. Det må ikke omlastes før borttransport.

Hvis virksomheden modtager affald, der ikke er omfattet af virksomhedens miljøgodkendelse, og som det ikke umiddelbart er muligt at afvise, skal affaldet placeres i et særskilt oplagsområde og hurtigst muligt bortskaffes. Såfremt der er tale om farligt affald eller asbest, skal affaldet opbevares enten i en overdækket container eller på et område under tag og med tæt belægning. (K 206, standardvilkår 7).

Virksomheden må ikke foretage neddeling af materialer med knuseanlæg eller lignende på virksomheden.

Støvende farligt affald skal opbevares forsvarligt i tætte lukkede emballager, der er modstandsdygtige over for det affald, der opbevares i emballagen.

Kasseret blæsemiddel skal opsamles direkte i – og opbevares i – tætte, lukkede eller overdækkede containere eller i lukkede big-bags el. lign., som er mærket med indhold. (A 203, standardvilkår 14).

Affald, der spildes, skal opsamles samme dag og anbringes i de dertil indrettede containere eller affaldsområder. Filterstøv skal opsamles straks og opbevares i en tæt lukket beholder, der er mærket med indhold. (K 212, standardvilkår 13).

Beholdere/containere med PCB-holdigt affald med et PCB-indhold over 50 mg/kg skal være tydeligt mærket med oplysning om, at de indeholder affald med stort indhold af PCB, der gør affaldet farligt. Affaldet skal opbevares i lukkede beholdere eller containere.

Beholdere/containere med affald med et indhold af stoffer i koncentrationer, der gør afffaldet farligt, skal være tydeligt mærket med oplysning om, at de indeholder affald med stort indhold af stofferne. Affaldet skal opbevares i lukkede beholdere eller containere.

Affald der spildes, skal opsamles og anbringes i de dertil indrettede containere eller affaldsområder. Filterstøv skal opsamles og opbevares i en tæt lukket beholder.

Afrensede eller sandblæste materialer med indhold af farlige stoffer skal opsamles og opbevares forsvarligt i lukkede containere indendørs indtil bortkørsel til godkendt modtageanlæg.

## Beskyttelse af jord, grundvand og overfladevand

Overjordiske tanke til fyringsolie og motorbrændstof skal sikres mod påkørsel. Påfyldningsstudse og aftapningshaner (aftapningsanordninger) for olieprodukter, herunder motorbrændstof, skal placeres inden for konturen af en tæt belægning med kontrolleret afledning af afløbsvandet. Alternativt skal eventuelt spild opsamles i en tæt spildbakke eller grube. Udendørs spildbakker eller gruber skal tømmes, således at regnvand i bunden maksimalt udgør 10 % af spildbakkens eller grubens volumen. (K 206, standardvilkår 13).

Blandet bygge- og anlægsaffald, kildesorteret bygge- og anlægsaffald, samt frasorterede materialer som f.eks. jern, isoleringsmaterialer, ledninger, træ, glaserede tegl, farvede sanitetsgenstande og diverse kunststoffer og plast, må kun opbevares og håndteres på befæstet areal med fald mod afløb eller sump, hvorfra der sker kontrolleret afledning. Dette krav gælder ikke for uforurenet inert affald som f.eks. glas, beton og tegl. (K 206, standardvilkår 14).

Farligt affald som f.eks. spildolie skal opbevares under overdækning i form af tag, presenning eller lignende og beskyttet mod vejrlig på en tæt belægning. Oplagspladsen skal være indrettet således, at spild kan holdes inden for et afgrænset område og uden mulighed for afløb til jord, grundvand, overfladevand eller kloak. Området skal kunne rumme indholdet af den største beholder, der opbevares. (K 206, standardvilkår 15).

Tætte belægninger skal være i god vedligeholdelsesstand. Utætheder skal udbedres så hurtigt som muligt, efter at de er konstateret. (K 206, standardvilkår 16).

Befæstede arealer skal være i god vedligeholdelsesstand. Utætheder skal udbedres så hurtigt som muligt, efter at de er konstateret. (K 212, standardvilkår 23).

Virksomhedens indendørs arealer med oplag af affald, materialer og område for sandblæsning og rensning af mursten mv. skal løbende renholdes ved opsamling og fejning af tabte materialer mv.

Neddeling, klipning eller opskæring af jern- og metalskrot må kun foretages på et areal eller gulv, der er forsynet med tæt belægning. (K 212, standardvilkår 19).

## Egenkontrol

Virksomheden skal løbende og mindst 1 gang årligt gennemføre en kontrol for revner, lunker og andre skader af befæstede arealer og tætte belægninger, kar, gruber og sumpe. Utætheder skal udbedres, så hurtigt som muligt efter at de er konstateret. (K 206, standardvilkår 18).

Tilsynsmyndigheden kan kræve, at virksomheden lader en uvildig sagkyndig foretage kontrollen af førnævnte tætte belægning, dog højst en gang hvert tredje år. (K 206, standardvilkår 19).

Virksomheden skal udarbejde en procedure for kontrol af renheden af afrensede emner efter behandling i sandblæsningskabinen. Proceduren skal beskrive, hvordan det sikres, at de afrensede emner er rene for PCB, tungmetaller og andre miljøfremmede stoffer. Proceduren skal indeholde oplysninger om, hvordan der foretages en tilstrækkelig afrensning og hvor ofte der f.eks. tages kontrolprøver på emnerne mv.

Proceduren skal indeholde en beskrivelser for hver af de typer af emner, der behandles i kabinen, f.eks. for beton, træ, metal.

Proceduren skal fremsendes til og være godkendt af tilsynsmyndigheden, inden der foretages afrensninger i kabinen.

## Driftsjournal

Virksomheden skal føre en driftsjournal over:

* Løbende registrering af art, fraktion og mængde af modtaget affald med angivelse af den adresse affaldet stammer fra. Desuden registrering af navn og adresse på den, der leverer affaldet, og når der er tale om en virksomhed, også virksomhedens CVR-nummer og CVR-P-nummer.
* Screeningsskema for PCB og eventuelt gennemført PCB-kortlægning i henhold til affaldsbekendtgørelsens kapitel 13, for de enkelte nedrivningsadresser.
* Skema for anmeldelse af bygge- og anlægsaffald fra Vordingborg Kommune.
* Løbende registrering af art, fraktion og mængde af fraført affald med angivelse af navn og adresse samt CVR- og P-nummer på de virksomheder, hvortil affaldet er leveret.
* Navn, adresse og så vidt muligt CVR- og P-nummer på affaldsproducenter, hvorfra affald afvises.
* Opgørelse over modtaget affald, der ikke er omfattet af virksomhedens miljøgodkendelse, og oplysninger om hvordan det blev håndteret og bortskaffet.
* Dato for og resultat af den visuelle kontrol af tætte belægninger, gulve, containere og særlige oplagsområder, samt eventuelle foretagne forbedringer.
* Dato for og resultat af det uvildige eftersyn af tætte belægninger, befæstede arealer og gulve, containere og særlige oplagsområder, samt eventuelle foretagne forbedringer.
* Tidspunkter for og karakteren af vedligeholdelse og servicering af filtre og udsugningsanlæg, herunder udskiftning af filtre og filterposer og fejl i filtre, der har udløst alarmfunktion.
* Resultatet af den månedlige kontrol af renluftsiden af posefilter o. lign jf. vilkår 22. Hvis der har været alarmer, skal det noteres i journalen.
* Resultater af renhedskontrol af afrensede emner i henhold til procedure jf. vilkår 52.

Ved udgangen af hvert kvartal registreres mængden af hver af de oplagrede affaldsfraktioner. Driftsjournalen skal opbevares på virksomheden i mindst 5 år og skal være tilgængelig for tilsynsmyndigheden. (K 206, standardvilkår 20).

## Driftsforstyrrelser og uheld

Virksomheden skal udarbejde en driftsinstruks, der beskriver, hvordan personalet skal foretage fornøden modtagekontrol, og hvordan de skal forholde sig i tilfælde af driftsforstyrrelser og uheld. Driftsinstruksen skal altid være tilgængelig for og kendt af personalet. (K 206, standardvilkår 3).

Tilsynsmyndigheden skal straks underrettes om driftsforstyrrelser eller uheld, der kan medføre væsentlig forurening af omgivelserne. Senest en uge efter at hændelsen er sket, skal der sendes en skriftlig redegørelse til tilsynsmyndigheden. Redegørelsen skal indeholde en beskrivelse af hændelsen og hvordan den blev håndteret. Af redegørelsen skal det fremgå, hvilke tiltag der vil blive iværksat for at forhindre en lignende hændelse i fremtiden.

## Lukkevilkår

Ved driftsophør skal virksomheden træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand. En redegørelse for disse foranstaltninger skal fremsendes til tilsynsmyndigheden senest 3 måneder, før driften ophører. (K 206, standardvilkår 1).

# Øvrige oplysninger

## Miljøskader

Vordingborg Kommune henleder opmærksomheden på, at virksomheden i henhold til bekendtgørelse nr. 994 af 9. september 2014 af lov om erstatning for miljøskader har objektivt ansvar for eventuelle opståede skader på miljøet.

## Beredskabslov og arbejdsmiljølovgivning

Virksomheden er selv ansvarlig for at indhente de øvrige fornødne godkendelser og tilladelser, f.eks. i henhold til beredskabsloven og lov om arbejdsmiljø.

## Affaldsregulativ

Virksomhedens affald skal håndteres og bortskaffes i overensstemmelse med kommunens affaldsregulativ og anvisninger.

## Virksomhedens bemærkninger til udkastet

Udkast til godkendelsen har været i høring hos virksomheden og hos Lundby lokalråd.

Lokalrådet havde ingen bemærkninger til udkastet til miljøgodkendelse.

Virksomheden havde af to omgange nogle bemærkninger til godkendelsen. Virksomhedens bemærkninger er indarbejdet i godkendelsen, hvor det har været muligt af hensyn til den miljømæssige vurdering.

## VVM screening

Virksomhedstypen er optaget på VVM-bekendtgørelsens bilag 2, punkt 12b. Derfor skal etablering af virksomheden screenes for, om det har væsentlige miljøpåvirkninger. Dette i overensstemmelse med bekendtgørelsens bilag 3.

Screening til Vurdering af Virkning på Miljøet har vist, at der ikke er væsentlige påvirkninger af miljøet fra virksomheden. Der skal derfor ikke udarbejdes VVM redegørelse af projektet. Screeningsafgørelsen er fremsendt i selvstændig afgørelse.

## Forhold til landzonebestemmelser

Virksomheden etableres i overflødiggjorte landbrugsdriftsbygninger. Der søges om drift og oplag indendørs i bygningerne og begrænset oplag udendørs på gårdspladsen. Der kræves derfor ikke landzonetilladelse til etableringen. Landzoneafgørelse er fremsendt i selvstændig afgørelse.

# Indretning og drift:

## Beliggenhed, herunder planforhold

Virksomheden er beliggende ud til Næstved – Vordingborg landevejen i det åbne land i landzone. De nærmeste naboer er beliggende på modsatte side af landevejen lige over for virksomheden (vest for virksomheden), samt nord for virksomhedens skel (Næstvedvej 402).

Til de øvrige sider er der henholdsvis 320 m (syd) og mod øst, nordøst og sydøst er der mere end 1 km til naboer.

Virksomheden etableres i overflødiggjorte landbrugsdriftsbygninger uden væsentligt udendørs oplag. Der kræves derfor ikke landzonetilladelse til etableringen.

## Kort beskrivelse af virksomhedens indretning og drift

Virksomheden foretager nedrivningsopgaver på Sjælland og foretager i den forbindelse afrensning af bygningsdele for miljøproblematiske stoffer. Virksomheden har fundet behov for, at kunne hjemtage vise emner til behandling eller afrensning af miljøproblematiske stoffer i sandblæsningskabine. Virksomheden ønsker samtidig, at modtage og oparbejde materialer, som både kan være kategoriseret som ikke-farligt og som farligt eller problematisk affald, til genanvendelse.

Arbejdsprocesserne kommer til at bestå af:

* at oparbejde mursten til genbrug ved afraspning af mørtel mm., således at murstenene efter sortering i farve og typer igen kan anvendes som mursten i byggeri, ligesom der vil blive modtaget tagsten til sortering og videresalg. Afrensningen vil foregå indendørs ved håndkraft eller med en maskine til formålet.
* at modtage f.eks. vinduer med blyholdig maling eller PCB-holdig maling med henblik på enten at blive bortskaffet, som ikke farligt affald eller til genanvendelse af emnet i bevaringsværdige bygninger.
* at modtage andre former for emner til sandblæsning fra virksomheder, der har behov for afrensning af emner af især metal. Der vil ikke blive tilført tegl og beton til sandblæsningskabinen.
* at hjemtage andre typer affald til omlastning indendørs, så bortskaffelse kan ske som hele lastvognslæs. Dette affald vil ofte skulle sorteres efter modtagelse.

Den daglige driftstid vil være 07.00 – 18.00 på hverdage. Der vil ikke være drift på lørdage, søn- og helligdage. Der kan dog forekomme travle perioder, hvor det kan blive nødvendigt at bruge aftentimer og lørdage, ligesom enkelte til- og frakørsler vil kunne forekomme uden for den almindelige driftstid.

Der vil blive modtaget og oplagret følgende fraktioner i henhold til affaldsbekendtgørelsen:

|  |  |  |  |  |
| --- | --- | --- | --- | --- |
| Affaldskode | Affaldsbeskrivelse | Årsmængde  Tons | Max oplag  Tons | Bemærkninger |
| 17 01 01  17 01 02  17 01 03  17 02 01 | Beton,  Mursten  Tegl  Træ  rent til behandling | 4.000 | 4.000 |  |
| **17 01 06**  **17 02 04**  **17 04 09** | Beton, mursten tegl  Træ  Metal  farligt affald | 3.500 | 500 |  |
| 17 04 01  17 04 02  17 04 03  17 04 04  17 04 05  17 04 06  17 04 07 | Kobber, bronze, messing  Alluminium  Bly  Zink  Jern og stål  Tin  Blandet metal  Metaller til behandling | 1.000 | 200 | Lønarbejde |
| 17 04 01  17 04 02  17 04 03  17 04 04  17 04 05  17 04 06  17 04 07 | Kobber, bronze, messing  Alluminium  Bly  Zink  Jern og stål  Tin  Blandet metal  Metaller fra nedrivning | 1.000 | 200 | Sortering |
| 17 01 01  17 01 02  17 01 03  17 02 01  17 04 01  17 04 02  17 04 03  17 04 04  17 04 05  17 04 06  17 04 07 | Beton,  Mursten  Tegl  Træ  Kobber, bronze, messing  Alluminium  Bly  Zink  Jern og stål  Tin  Blandet metal  Moderat forurenet (ikke farligt) | 1.000 | 100 | Omlastning |
| 17 08 02 | Gipsbaserede byggematerialer, bortset fra affald henhørende under **17 08 01** | 1.000 | 100 | Omlastning |

|  |  |  |  |  |
| --- | --- | --- | --- | --- |
|  |  |  |  |  |

Dele af ovenstående vil blive modtaget som blandede læs, der sorteres i hal.

Materialerne vil blive kørt til virksomheden på lastbiler i containere. Materialer, der kan indeholde potentielt miljøbelastende affald, samt alle øvrige materialer, oplagres og behandles inden døre. Oversigtstegning fremgår af bilag 1.

Sortering af blandede læs vil foregå i den sydligste hal, der tidligere har været maskinlade. I denne hal vil der blive opsat anlæg til rensning af mursten. Desuden vil der blive opbevaret containere og oplag i hallen.

I hallen mod øst over for stuehuset på gårdspladsen (den gamle kartoffelhal), vil der blive opsat en kabine til sandblæsning af emner. I denne hal vil emner med farligt affald blive oplagret, og der vil kunne modtages læs.

I dele af den største hal mod øst (den gamle hønsehal) vil der blive oplag af rene materialer.

Udendørs vil der blive oplag af op til ca. 10 containere med affald til sandblæsning mv. Oplaget vil blive opstillet umiddelbart op til og vest for den store hal som angivet på bilag 1. Nord for den sydligste hal inden for konturen af gårdspladsen vil der være oplag på ca. 300 m2 af primært afrensede mursten. Der vil ikke blive befæstet på de to pladser på gårdspladsen. Virksomheden vil ikke have yderligere udendørs oplag.

Virksomheden har ikke søgt om nedknusning af beton og brokker eller andre materiale- eller affaldsfraktioner på virksomheden. Disse aktiviteter vil derfor ikke forekomme på virksomheden.

## Beskrivelser af luft og lugt, ventilationsanlæg, afkast, emissioner m.v.

Virksomheden vil ikke modtage læs, der giver anledning til lugtgener i omgivelserne.

Af- og pålæsning af materialer og oplag vil foregå indendørs i hallerne og vil derfor kun i begrænset omfang kunne give anledning til støv til omgivelserne. Der vil være begrænset oplag udendørs i containere eller i form af mursten på jorden. Jf. tegning over oplagene, bilag 1.

Nedknusning af tegl og betonbrokker vil ikke forekomme og vil derfor ikke give anledning til støvgener i omgivelserne.

Rensning af mursten vil i starten blive udført manuelt med murhammer og skraber i hallen. Virksomheden vil senere anskaffe en maskine, der kan rengøre stenene. Maskinen vil blive opstillet i hallen. Der vil blive etableret udsugning fra maskinen til det fri, så der vil kunne forekomme støvgener fra processen. Afkastet for mekanisk afrensning af sten føres gennem kuvertfilter, som ifølge virksomheden vil sikre, at vejledende grænseværdi for uorganisk støv vil kunne overholdes.

Etablering af sandblæsningsanlæg vil kunne give anledning til støvgener til omgivelserne. Virksomheden vil hjemtage emner med maling, der indeholder bly, PCB mm., som det ikke kan betale sig at afrense på byggepladserne. Emnerne vil blive afrenset i sandblæsningskabinen.

Der etableres undersug ved indføring af emner til behandling og ved udtagning af afrensede emner, for at holde støvet inde i kabinen. Selve afrensningen i kabinen foregår ved manuel sandblæsning med sand eller ved brug af grid. Afkastet fra sandblæsningskabinen vil blive ført gennem et filteranlæg bestående af kuvertfilter med en virkningsgrad på mellem 80 og 90 %. Herefter et hepafilter med filtreringsgrad på 99,9 % (absolutfiltrering) for at sikre, at omgivelserne ikke påvirkes af støv af farlig karakter. Til sidst føres luften gennem et aktivt kulfilter, der som en ekstra sikkerhed skal tage gasser af PCB. Afkastet vil blive udført i rør med en diameter på 30 cm og ført ca. 1 meter over tag. Udsugningsanlæggets kapacitet er på 8000 m3/h. Filtrene på anlægget vil ikke blive udstyret med trykdifferensmålere.

## Spildevand

Virksomheden har ikke processpildevand fra produktionen. Der vil udelukkende blive afledt sanitært spildevand. Der er etableret toilet og badeforhold i kartoffelbygningen. Ejendommen er spildevandskloakeret. Udendørs arealer er ubefæstede. Overfladevand fra udendørsarealer nedsives. Der er ikke kendskab til drænsystemer på ejendommen.

## Støj og vibrationer, støjende aktiviteter, maskiner mv. og til- og frakørsel

Virksomheden oplyser, at den maksimale tilførte mængde affald til virksomheden vil andrage 10-11.000 tons pr. år, svarende til ca. 500 lastbiltransporter. Det oplyses, at der vil være en stor grad af returkørsler ved denne form for virksomhed. Antallet af transporter vil i gennemsnit blive ca. 2 om dagen.

Virksomheden ligger med indkørsel lige ud til landevejen mellem Vordingborg og Næstved, så der er gode tilkørselsforhold. Til- og frakørsel af lastbiler til virksomheden vil derfor ikke give anledning til en stor stigning af trafikken i forhold til trafikken på landevejen. Ind- og udkørsel ligger dog lige over for en af de nærmeste naboer. Der må derfor forventes et vist støjniveau med lastbiler, der gasser op ved ind- og udkørsel. Den interne transport vil foregå delvist med afskærmning af egne bygninger mod naboerne. Der vil kun blive begrænset udendørs oplag og næsten al aktivitet vil derfor foregå inde i bygningerne.

Aktiviteterne bør foregå for lukkede døre, vinduer og porte for at minimere støjen til omgivelserne.

Ventilatorer til udsugningsanlæg mv. vil blive opsat afskærmet fra de nærliggende naboer langs landevejen og mod nord.

Virksomheden oplyser, at udsugningsanlægget til sandblæsningskabinen er opgivet til at støje 75 dB i 1 meters afstand. Herved beregner virksomheden ved simpel afstandsdæmpning, at med 40 meter til skel, vil anlægget støje ca. 43 dB ved en driftstid på 100 %.

## Affald

Virksomheden vil hjemtage mindre partier af andet bygningsaffald til omlastning og eventuel sortering, så bortskaffelse til godkendt modtager kan ske i form af hele lastvognslæs. Det kan være gipsbaseret affald, metaller, beton mm. Hvis disse fraktioner hjemtages i blandede læs, vil de blive tippet af i hallen og sorteret inden videre bortskaffelse. Partier der hjemtages vil have samme forureningsgrad, så der ikke er risiko for sammenblanding af rent affald, lettere forurenet affald og farligt affald.

Ved modtagelse af brokker til afrensning, frasorteres de sten, som ikke kan afrenses. Disse frasorterede sten og brokker, der går i stykker og puds, føres til affaldsbunken. Herfra bortkøres de fra virksomheden.

Støv fra sandblæsning af emner med miljøproblematiske stoffer emballeres i sække og bortskaffes som farligt affald efter kommunens anvisning.

Støv fra filter ved mekanisk afrensning af mursten opsamles i plastsække og bortskaffes til deponi eller efter kommunens anvisning.

## Jord og grundvand, befæstede arealer, anden grundvandsbeskyttelse

De enkelte haller, hvor der skal foregå sandblæsning, afrensning af mursten, sortering af blandede læs, samt oplagring af materialer, har støbte gulve. Alle de udendørs arealer er ubefæstede. Overfladevand fra udendørs arealer nedsives fra pladsen.

Affald, der kan indeholde potentielt miljøbelastende affald eller med miljøproblematiske stoffer, oplagres og behandles inden døre i hallerne. Der vil ikke blive oplagret og behandlet affald udendørs, der vurderes, at kunne give anledning til forurening af jord og grundvand.

Virksomheden er beliggende i område med drikkevandsinteresser.

Nærmeste dybere boring ligger ca. 50 m fra nærmeste ladebygning (med støbt og tæt gulv). Boringen er fra 1950 og er ca. 40 m dyb og de første ca. 8 m er ukendt geologi, hvorefter der er ca. 16 m ned til kalkaflejringerne. Boringen synes ikke at være i anvendelse, idet der ikke er registreret pejlinger eller analyser siden 1950 ifølge miljoeportal.dk. Her er ikke registreret indvindingsopland udenfor OSD område eller boringsnære beskyttelsesområder.

# Miljøteknisk vurdering

## Begrundelse for vilkår

Dette afsnit indeholder Vordingborg Kommunes vurdering af oplysningerne i virksomhedens ansøgningsmateriale, samt begrundelser for de fastsatte vilkår.

Vilkår er fastsat ud fra de ansøgte forhold og med udgangspunkt i branche-bilagets standardvilkår suppleret med individuelle vilkår tilpasset til de aktiviteter, der foregår på virksomheden.

Virksomheden har fået standardvilkår efter listepunkt K 206, K 212, A 203 og K 203.

Standardvilkår K 206 nr. 8 og nr. 9 om neddelingsanlæg, er udgået, da virksomheden ikke har søgt om etablering af et neddelingsanlæg. Denne aktivitet forekommer ikke på virksomheden.

Standardvilkår K 206 nr. 17 om, at vaskeplads skal være befæstet med fald mod afløb, hvorfra der sker kontrolleret afledning af afløbsvandet, er udgået, da virksomheden ikke har søgt om etablering af en vaskeplads.

Standardvilkår om befæstede udendørs arealer med kontrolleret afledning af nedbør er ikke medtaget, da virksomheden kun skal have oplag af afrensede mursten og oplag i tætte lukkede eller tætte overdækkede containere udendørs.

Desuden er der brugt et enkelt standardvilkår fra listepunkt K 203 vilkår nr. 18 om asbeststøv, idet aktiviteten på virksomheden er lig den, der omhandler dette listepunkt.

Standardvilkår fra listepunkt A 203 og K 212 er medtaget i det omfang det vurderes, at være relevant for de aktiviteter, der foregår på virksomheden.

Standardvilkår nr. 6 listepunkt K 206 om, at bygge- og anlægsaffald der indeholder farligt affald og asbest skal afvises, er ændret til kun at omhandle asbest. Vilkår nr. 32 i denne godkendelse. Begrundelsen er, at virksomheden godt kan modtage bygge- og anlægsaffald, der indeholder koncentrationer af stoffer, der gør affaldet farligt jf. listepunkt K 201.

Virksomhedens aktiviteter går ud over det, der er omhandlet af standardvilkårene. Der er derfor suppleret med en række individuelle vilkår til virksomheden, der efter kommunens vurdering dækker virksomhedens ansøgte driftsforhold.

**Almene vilkår**

Under almene vilkår er der suppleret med en definition af en lukket container til opbevaring af forskellige affaldsfraktioner på virksomheden. Vilkåret skal sikre, at affaldet opbevares forsvarligt, så der ikke sker forurening fra oplaget.

**Støj**

Det er præciseret i hvilket tidsrum virksomheden kan være i drift. Ved at virksomheden normalt ikke kan være i drift i aften- og nattetimerne og på helligdage undgås støjende og stærkt støjende aktiviteter til omgivelserne uden for dagtimerne på hverdage. Det er kommunens vurdering, at virksomheden herved vil kunne have drift i dagtimerne som ansøgt inden for de angivne støjgrænser under støjvilkårene. Ved travle perioder kan der efter anmeldelse til tilsynsmyndigheden være drift i aftentimer og på lørdage. Det er dog en forudsætning, at virksomheden fortsat overholder støjvilkårene i godkendelsen. Ved at der foretages en forhåndsanmeldelse af den udvidede driftstid for en periode, har tilsynsmyndigheden mulighed for at vurdere støjniveauet og evt. kræve, at der foretages måling af støjen.

Der er stillet vilkår om lavfrekvent støj, infralyd og vibrationer til virksomheden. Det skyldes, at kørsel med tunge køretøjer, afsætning af containere og aflæsning og håndtering af tunge byggematerialer mv., samt ventilationsanlæg kan give anledning til både lavfrekvent støj og vibrationer til omgivelserne. Det er kommunens vurdering, at virksomheden med den ansøgte indretning vil kunne overholde de stillede vilkår til lavfrekvent støj, infralyd og vibrationer.

**Luftforurening**

Der er stillet individuelle vilkår til virksomheden omkring afkasthøjder og emissioner på afkast fra sandblæsning og fra afrensning af mursten. Vilkårene er almindelige vilkår, der også stilles til en række andre virksomheder for at sikre mod luftforurening til omgivelserne.

Der er stillet krav til en emissionskoncentration af støv på 0,01 mg/Nm3 for afkastluften fra sandblæsningskabinen. Dette gøres ud fra, at de stoffer, der afblæses af emnerne i sandblæsningskabinen, er miljøfarlige stoffer eller materialer med stoffer, i koncentrationer der gør at støvet kan være farligt. F.eks. er cadmiumforbindelser et hovedgruppe 1, tabel 1 klasse 1 stof med en B-værdi på 0,00001mg/m3. Blyforbindelse i uorganisk støv (målt som Pb) er et hovedgruppe 2 stof, tabel 3 klasse 2 med en B-værdi på 0,0004 mg/m3. Kromforbindelser i uorganisk støv andre end Cr VI (målt som Cr) er et hovedgruppe 2, tabel 3 klasse III stof med en B-værdi på 0,001 mg/m3.

PCB er også et af de stoffer, der kan forekomme på de emner, der afrenses i kabinen og det er også et uønsket miljøfarligt stofomfattet af POP-forordningen, der ikke må spredes til omgivelserne. For at fange disse stoffer i filtrene er der etableret et absolutfilter efterfulgt af et aktivt kulfilter. Det er herved kommunens vurdering ud fra de foreliggende oplysninger, at virksomheden vil kunne overholde vilkåret.

Der er dog en forudsætning at filtrene jævnligt efterses for lækage eller tilstopning mv. Der skal foretages et årligt grundigt eftersyn af udsugningsanlægget, herunder filtrene og kulfilteret.

Det er kommunens vurdering, at virksomheden ved overholdelse af vilkårene og ved vedligeholdelse af filtrene og udsugningsanlæggene, vil have en miljømæssig forsvarlig drift i forhold til luftforurening.

**Spildevand**

Virksomheden har ikke processpildevand. Der er derfor ikke stillet vilkår om spildevand eller udarbejdet en udledningstilladelse til processpildevand.

**Affald**

Virksomheden har fået suppleret standardvilkårene om affald med individuelle vilkår.

For at sikre, at farlige stoffer mv. ikke spredes til omgivelserne eller forurener andre fraktioner på virksomheden, er der stillet særlige vilkår til mærkning og opbevaring af visse fraktioner af affald og materialer, der modtages på virksomheden. De individuelle vilkår om mærkning af affald og containere mv. på virksomheden, sikrer at affaldet kan følges i et flow gennem virksomheden. Herved skulle det kunne sikres, at affald med forskellig forureningsgrad ikke blandes sammen. Det skulle også kunne sikre en korrekt håndtering af affaldet både på virksomheden og ved affaldets og materialernes videre transport til andre modtagere.

Noget affald kan komme ind på virksomheden for at blive afrenset og derefter blive genbrugt direkte til det oprindelige formål. F.eks. vinduer, der afrenses for maling med tungmetaller eller PCB for herefter, at blive sat op samme sted igen eller blive sat op et nyt sted. Her vil der være tale om forberedelse med henblik på genbrug. Det definerer Miljøstyrelsen som: ” Enhver nyttiggørelsesoperation i form af kontrol, rengøring eller reparation, hvor produkter eller produktkomponenter, der er blevet til affald, forberedes, således at de kan genbruges uden anden forbehandling.” Forberedelse af PCB-holdige vinduer med henblik på genbrug vil umiddelbart være omfattet af godkendelsesbekendtgørelsens bilag 2, pkt. K 206 eller K 201. En miljøgodkendelse vil være forudsætningen for, at de kan håndtere de vinduer, som er affald.

Genbrug defineres som: ” Enhver operation, hvor produkter eller komponenter, der ikke er affald, bruges igen til samme formål, som de var udformet til. ” Genbrugsvarer (afrensede vinduer) er ikke affald og falder uden for affaldsssystemet. Det betyder, at de ikke er omfattet af affaldsreglerne og derfor må håndteres af alle. Rensede vinduer kan således være produkter og omfattet af produktreglerne.

For nye byggevarer findes der skrappe krav, men for genbrugsprodukter eksisterer modsvarende krav ikke. Virksomheden har i forbindelse med salget af genbrugsvarer pligt til at oplyse, hvad de ved om materialerne, herunder f.eks. at varerne ikke indeholder PCB. I henhold til POP-forordningen er det forbudt at fremstille, importere, markedsføre og anvende visse persistente organiske miljøgifte (POP-stoffer), herunder PCB. Enhver virksomhed, som markedsfører, er ansvarlig for at overholde reglerne. Miljøstyrelsens kemikalieinspektion fører tilsyn med, at reglerne overholdes.

I modsætning til direkte genbrug vil genanvendelse af affaldet stille krav om, at materialet skal være rent. F.eks. hvor et materiale kan genanvendes til et andet formål end det oprindelige. Genanvendelse af affald er omfattet af affaldsbegrebet og er dermed omfattet af reglerne for håndtering af affald. Det betyder, at materialer, der er afrenset og skal genanvendes, skal klassificeres efter affaldsreglerne.

Med hensyn til den videre transport af affaldet har virksomheden fået et vilkår om, at udarbejde en procedure for kontrol af de afrensede emners renhed. Proceduren har til formål, at udstikke retningslinjer, der sikrer, at de afrensede emner kan sendes de rigtige steder hen efter behandling på virksomheden. Emner, der er rene, kan således sendes til genbrug og genanvendelse. Emner og afrenset materiale, der ikke er rene, skal afleveres til et modtageanlæg, der er godkendt til at modtage den aktuelle type affald med det givne indhold af forurenende stoffer.

Det er kommunens vurdering, at der med de stillede vilkår vil foregå en forsvarlig opbevaring, håndtering og bortskaffelse af affald og materialer på og fra virksomheden.

Proceduren skal indeholde beskrivelse af, hvordan malede emner, hvor malingen indeholder tungmetaller, kan kontrolleres for renhed. F.eks. ved visuel kontrol af at alt maling er fjernet fra emnet.

Proceduren skal indeholde beskrivelse af, hvordan emner forurenet med maling med PCB eller med PCB fra andre kilder f.eks. fugemasse skal behandles, alt efter hvilket materiale forureningen sidder på. F.eks.:

* Bevaringsværdige vinduer af træ malet med PCB-holdig maling eller forurenet med PCB fra f.eks. fugemasse kan afrenses for maling og genbruges som vinduer samme sted igen eller et andet tilsvarende sted. Malingen sendes til afbrænding på godkendt anlæg.
* Andre emner af træ malet med PCB-holdig maling, eller forurenet med PCB fra andre kilder kan kun genanvendes, hvis de er dokumenteret fri for PCB ved en analyse pr. parti. Afrenset træ, der ikke er dokumenteret fri for PCB, kan sendes til godkendt forbrændingsanlæg. Den afrensede maling behandles på anlæg godkendt til det.
* Emner af metal malet med maling med PCB, vil efter afrensning af malingen kunne genbruges eller genanvendes. Malingen skal sendes til afbrænding på anlæg godkendt til dette.
* Emner af beton og tegl forurenet med PCB. Ved afrensning af gamle mursten, skal de halve og kvarte mursten altid kasseres, da der er risiko for, at de har siddet nær ved fuger, forurenet med PCB. Hvis indholdet af PCB i beton og tegl er over 50 mg/kg, skal det bortskaffes til anlæg godkendt til at modtage dette. Hvis indholdet af PCB i beton og tegl er under 50 mg/kg, skal det bortskaffes til deponi godkendt til dette. Hvis materialerne skal kunne genbruges eller genanvendes, skal de være afrenset til rent. P.t. er gældende grænseværdi på 0,1 mg PCB/kg.

Tilsvarende skal proceduren indeholde beskrivelse af behandling af emner forurenet med andre miljøfremmede stoffer.

Proceduren skal indeholde beskrivelse af hvordan og hvor tit, der udtages prøver til kontrol for de enkelte parametre i det affald og materiale, der behandles på virksomheden.

**Beskyttelse af jord, grundvand og overfladevand**

Der er stillet standardvilkår til virksomheden for at beskytte jord, grundvand og overfladevand. Standardvilkårene er suppleret med et enkelt individuelt vilkår om renholdelse af de indendørs arealer.

Det er kommunens vurdering, at virksomheden ved overholdelse af disse vilkår vil kunne have en miljømæssig forsvarlig drift i forhold til jord, grundvand og overfladevand.

**Egenkontrol, driftsjournal og driftsforstyrrelser**

Standardvilkårene for driftsjournal er blevet suppleret med nogle yderligere punkter for at sikre en forsvarlig håndtering af modtagelse, drift og bortskaffelse af affald og materialer fra virksomheden, samt for at kunne følge flowet gennem virksomheden.

Det er kommunens vurdering, at der vil kunne føres en forsvarlig miljømæssig registrering over miljøforholdene på virksomheden og føres et gennemskueligt miljøtilsyn ud fra disse vilkår.

## Bedste tilgængelige teknik

Miljøgodkendelsen er baseret på Miljøstyrelsens standardvilkår, som er i overensstemmelse med kravene om bedste tilgængelige teknik. Virksomheden har en produktion, der kun delvis er udarbejdet standardvilkår til. Der er derfor supplerende stillet individuelle vilkår til virksomheden. Virksomheden har kun søgt om begrænset udendørs oplag af containere og sorterede mursten. De standardvilkår, der omhandler udendørs vaskeplads og nogle udendørs oplag, er derfor ikke medtaget i miljøgodkendelsen.

Virksomheden beskæftiger sig med afrensning af byggematerialer for problematiske stoffer. Formålet med dette er dels, at kunne genbruge nogle af de afrensede materialer som nye byggematerialer, dels at kunne affaldssortere affaldet, for at spare ressourcer på affaldsbehandling. Selve forløbet med afrensning af byggematerialer til genbrug og bedre affaldssortering er nyeste tiltag i forhold til, at alle de brugte byggematerialer blev til problematisk affald.

De metoder virksomheden benytter til afrensning af mursten og til sandblæsning af byggematerialer er kendte og forholdsvis gennemprøvede metoder.

Virksomhedens rensning af afgangsluften fra sandblæsningskabinen føres gennem absolutfilter og kulfilter. Det vurderes, at være bedst tilgængelige teknik.

Det er kommunens vurdering, at virksomheden med den ansøgte produktion og indretning anvender den bedste tilgængelige teknik.

## Risiko

Virksomheden har ikke oplag af farlige stoffer som overstiger mængdegrænserne i kolonne 2 og 3 i Miljøministeriets bekendtgørelse nr. 1666 af 14. december 2006 om kontrol med risikoen for større uheld med farlige stoffer. Virksomheden er derfor ikke omfattet af bekendtgørelsen.

# Klagevejledning

Vordingborg Kommunes afgørelse kan påklages til Miljø- og Fødevareklagenævnet af virksomheden og enhver, der har en individuel, væsentlig interesse i sagens udfald, samt klageberettigede myndigheder, foreninger og organisationer, jævnfør Miljøbeskyttelseslovens §§ 98-100.

Klager over godkendelsen skal ske via Klageportalen på www.borger.dk og www.virk.dk Der logges på www.borger.dk eller www.virk.dk, som sædvanlig, typisk med NEM-ID. Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen. Der skal betales et gebyr for at klage. Privatpersoner skal betale et gebyr på 900 kr. og virksomheder og organisationer skal betale et gebyr på 1800 kr. Gebyret betales med betalingskort i Klageportalen.

Spørgsmål til systemet, eller oplevelser af fejl i systemet kan rettes til Miljø- og Fødevareklagenævnets Supportfunktion på email nmkn@naevneneshus.dk eller på telefon 72 40 56 00.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis man ønsker at blive fritaget for at bruge Klageportalen, skal der sendes en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt anmodningen kan imødekommes.

Godkendelsen vil blive bekendtgjort på Vordingborg Kommunes hjemmeside www.hoering.vordingborg.dk ved udstedelsen.

Klagefristen er 4 uger fra tidspunktet for offentlig bekendtgørelse, det vil sige, at klagen skal være indtastet og gebyret til Klageportalen betalt senest den 25. april 2017.

Vordingborg Kommune modtager automatisk besked, hvis der bliver indtastet en klage over vores afgørelse direkte i Miljø- og Fødevareklagenævnets digitale klagesystem.

Gebyret tilbagebetales hvis:

* Klagesagen fører til, at den påklagede afgørelse ændres eller ophæves,
* Klageren får helt eller delvis medhold i klagen, eller
* Klagen afvises som følge af overskredet klagefrist, manglende klageberettigelse eller fordi klagen ikke er omfattet af Miljø- og Fødevareklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for efterkommelse af afgørelsen som følge af den tid, der er medgået til at behandle sagen i klagenævnet, tilbagebetales gebyret dog ikke.

Kommunens afgørelse kan indbringes for domstolene indtil seks måneder efter den offentlige bekendtgørelse, jævnfør miljøbeskyttelseslovens § 101, stk. 1. Hvis der klages over afgørelsen, er fristen for søgsmål seks måneder fra endelig afgørelse. Reglerne om klage og søgsmål fremgår af miljøbeskyttelseslovens kapitel 11.

Klage over godkendelsen har jævnfør miljøbeskyttelseslovens § 96 ikke opsættende virkning, med mindre Miljø- og Fødevareklagenævnet bestemmer andet.

Bestemmelsen indebærer ingen begrænsninger i Miljø- og Fødevareklagenævnets adgang til at ændre eller ophæve en påklaget godkendelse.

# Lovgivning

Miljøministeriets Lov om miljøbeskyttelse (miljøbeskyttelsesloven) Nr. 358 af 6. juni 1991 jf. lovbek. Nr. 1189 af 27. september 2016.

Miljø- og Fødevareministeriets Bekendtgørelse om godkendelse af listevirksomhed Nr. 1517 af 7. december 2016.  
Miljø- og Fødevareministeriets Bekendtgørelse om standardvilkår i godkendelse af listevirksomhed  
Nr. 1520 af 7. december 2016.  
Miljøministeriets Bekendtgørelse om affald Nr. 1309 af 18. december 2012.

# Underretning af afgørelsen

Følgende er blevet underrettet om afgørelsen:

Ejendomsejer, Søren H. Madsen, Togårdsvej 17, 4750 Lundby

Dansk Miljørådgivning A/S, Jesper Arffmann, Karolinevej 17,4200 Slagelse

Virksomhedens kontaktperson, Maria Soleen, maria@ssis.dk

Danmarks Naturfredningsforening, Vordingborg afd. v/ Martin Vestergaard,

Svinøvej 33, 4750 Lundby. dnvordingborg-sager@dn.dk

Embedslægerne Sjælland, Axel Heides Gade 1, 2300 København S seost@sst.dk

Friluftsrådet, Scaniagade 13, 2450 København SV, fr@friluftsraadet.dk

Lundby Lokalråd, Lars Karlsson, Mertehøjvej 14, 4750 Lundby, Karlsson,udby@gmail.com

Miljøbevægelsen NOAH, Nørrebrogade 39, 1. tv, 2200 København N,

noah@noah.dk

Vordingborg Kommune, afdelingen for Byg, Land og Miljø, Byggeteamet, Østergårdstræde 1A, 4772 Langebæk,post@vordingborg.dk

# Bilagsliste

* 1. Kort over virksomhedens placering og indretning, afkasts placering mv.



|  |
| --- |
| **Vordingborg Kommune**  Postboks 200  Østergårdstræde 1A  4772 Langebæk  Tlf. 55 36 36 36 |